Diari Oficial de la Generalitat Valenciana


Sumari del DOGV 9149, del 12-08-2021 (2021/8529)

RESOLUCIÓ de 21 de maig de 2021, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposa el registre i la publicació del text de l'acord de pròrroga d'ultraactivitat que fa referència al conveni col·lectiu d'empresa d'Unidad Editorial Ediciones Locales, SL (abans Editora de Medios de Valencia, Alicante y Castellón, SL), codi 80000422012000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8529


Data del document
:   21-05-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 21 de maig de 2021, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposa el registre i la publicació del text de l'acord de pròrroga d'ultraactivitat que fa referència al conveni col·lectiu d'empresa d'Unidad Editorial Ediciones Locales, SL (abans Editora de Medios de Valencia, Alicante y Castellón, SL), codi 80000422012000. [2021/8529]  
  
  
Vist el text de l'acord de pròrroga d'ultraactivitat referit al conveni col·lectiu d'empresa d'Editora de Medios de Valencia, Alicante y Castellón, SL, codi 73190641738658, signat per la comissió negociadora, la qual està integrada, d'una part, per la representació de l'empresa i, d'una altra part, per la representació dels treballadors, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i dipòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, de conformitat amb l'article 10.2 de l'Ordre 1/2021, de 6 d'abril, que desenvolupa el Decret 175/2020 del Consell, de 30 d'octubre, pel qual s'aprova el Reglament orgànic i funcional de la conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió negociadora, i dipòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 21 de maig de 2021.- El subdirector general de Relacions Laborals: Rogelio Antonio Navarro Domenichelli.  
  
  
ANNEX  
  
Madrid, 21 de desembre de 2020  
  
Reunits  
D'una part,  
Ricardo Martínez Jiménez, director de Recursos Humans i Organització del Grup Unitat Editorial, que actua en nom i representació d'Unidad Editorial Ediciones Locales, SL, d'ara en avant, l'empresa.  
I, d'una altra,  
Daniel Moltó Agulló, el qual intervé com a delegat de personal del centre de treball d'Alacant d'Unidad Editorial Ediciones Locales, SL, abans Editora de Medios de Valencia, Alicante y Castellón, SL.  
Cristobal Oscar Toledo Bueno, el qual intervé com a delegat de personal del centre de treball de València d'Unidad Editorial Ediciones Locales, SL, abans Editora de Medios de Valencia, Alicante y Castellón, SL.  
Les parts es reconeixen plena capacitat jurídica per a atorgar aquest document, i a aquest efecte  
  
EXPOSEN  
  
Que el 31 de desembre de 2020 expira el període d'ultraactivitat del conveni col·lectiu d'empresa, de conformitat amb el que s'estableix en l'article 6, punt 5, del conveni col·lectiu d'Unidad Editorial Ediciones Locales, SL.  
Que els signants parteixen de la consideració que la ultraactivitat dels convenis col·lectius és matèria disponible per als negociadors, ja que així ho estableix l'apartat tercer de l'article 86 de la Llei de l'Estatut dels Treballadors.  
En virtut del que s'ha exposat, els signants, que representen la totalitat dels membres de la comissió negociadora del conveni col·lectiu d'empresa,  
  
  
ACORDEN  
  
I. Prorrogar la ultraactivitat del conveni col·lectiu d'empresa pel període de sis mesos a partir del 31 de desembre de 2020 i garantir fins al 30 de juny de 2021 el manteniment del conveni vençut.  
  
II. Aquest acord entrarà en vigor en la data de la seua signatura i fins al 30 de juny de 2021 llevat que es produïsca en una data anterior l'entrada en vigor d'un conveni col·lectiu d'empresa que substituïsca el que es prorroga en la seua ultraactivitat.  
III. Prosseguir la negociació i signatura d'un nou conveni col·lectiu.  
  
  
I per deixar-ne constància als efectes oportuns, se signa per quadruplicat exemplar aquest document al lloc i la data indicats en l'encapçalament.